b'\n_START_ARTICLE_\nLau\xc4\x8di\xc5\xb3 Mikelio Hofmano pagrindin\xc4\x97 mokykla\n_START_SECTION_\nIstorija\n_START_PARAGRAPH_\nLau\xc4\x8di\xc5\xb3 kaime pirmoji mokykla \xc4\xafkurta 1739 m. 1825 m. atleidus mokytoj\xc4\x85, mokykla perkelta \xc4\xaf Ramu\xc4\x8di\xc5\xb3 kaim\xc4\x85, mokymas vyko lietuvi\xc5\xb3 kalba. Sustipr\xc4\x97jus vokietinimui ), Lau\xc4\x8di\xc5\xb3 k. 1899 m. \xc4\xafsteigta voki\xc5\xa1ka mokykla. 1901 m. pastatytas specialus pastatas. Iki Antrojo pasaulinio karo pabaigos veik\xc4\x97 4 klasi\xc5\xb3 mokykla. Paskutinis \xc5\xa1ios mokyklos ved\xc4\x97jas buvo E. Schutzler (1887-1971 m.)_NEWLINE_1945 m. rugs\xc4\x97jo m\xc4\x97n. pastate dar i\xc5\xa1dau\xc5\xbeytais stiklais prasid\xc4\x97jo mokslo metai. 1955 m. \xc4\xafvedus privalom\xc4\x85 septynmet\xc4\xaf mokym\xc4\x85, mokykla pavadinta Jonai\xc4\x8di\xc5\xb3 septynmete mokykla. Taip vadinosi kol\xc5\xabkis, kurio ribose ji buvo. 1958 m. i\xc5\xa1leista pirmoji septintok\xc5\xb3 laida. Padaug\xc4\x97jus mokini\xc5\xb3, 1961 m. Lau\xc4\x8di\xc5\xb3 mokyklai \xc5\xabkio direktoriaus Stasio Ge\xc4\x8do ir mokyklos direktoriaus Vytauto Mizerio iniciatyva, pastatytas naujas pastatas su sporto sale. 1962 m. i\xc5\xa1leista pirmoji a\xc5\xa1tuntok\xc5\xb3 laida. Per\xc4\x97jus prie devynme\xc4\x8dio mokymo, padaug\xc4\x97jo mokini\xc5\xb3, tod\xc4\x97l 1991 m. mokykla \xc4\xafsigijo \xc5\xa1alia esant\xc4\xaf vaik\xc5\xb3 dar\xc5\xbeel\xc4\xaf. Buvo \xc4\xafrengta valgykla. 1999 m. mokykla tapo de\xc5\xa1imtmete._NEWLINE_1999 m. Jonai\xc4\x8di\xc5\xb3 pagrindin\xc4\x97 mokykla min\xc4\x97jo pirmos Lau\xc4\x8di\xc5\xb3 kaime \xc4\xafsteigtos mokyklos 260-met\xc4\xaf. Ta proga, remiantis surinkta med\xc5\xbeiaga, mokyklai suteiktas Ma\xc5\xbeosios Lietuvos lietuvi\xc5\xb3 poeto Mikelio Hofmano (Ateivio) vardas._NEWLINE_2009 m. mokykla, reorganizuota prijungimo b\xc5\xabdu prie \xc5\xa0ilut\xc4\x97s Pamario pagrindin\xc4\x97s mokyklos, tapo \xc5\xa0ilut\xc4\x97s Pamario pagrindin\xc4\x97s mokyklos Lau\xc4\x8di\xc5\xb3 Mikelio Hofmano skyriumi, kuris per kelerius metus d\xc4\x97l mokini\xc5\xb3 stokos likviduotas.\n_START_SECTION_\nMokiniai\n_START_PARAGRAPH_\nDainora Abukevi\xc4\x8dien\xc4\x97-Pociut\xc4\x97 ir Birut\xc4\x97 Jatautait\xc4\x97 apgynusios humanitarini\xc5\xb3 moksl\xc5\xb3 daktaro vardus'